**המכון הלאומי לאגירת אנרגיה**

**בהכוונה ומימון של משרד האנרגיה והתשתיות הלאומיות**

# קול קורא להגשת הצעות למחקרים בנושא אגירת אנרגיה

תוכן עניינים

[קול קורא להגשת הצעות למחקרים בנושא אגירת אנרגיה 1](#_Toc177037240)

[רקע 2](#_Toc177037241)

[סעיף 1: הגופים הרשאים להגיש בקשות 2](#_Toc177037242)

[סעיף 2: הנושאים להצעות מחקר, תקופת המחקר ומבנה ההגשה 2](#_Toc177037243)

[סעיף 3: היקף התקציב 4](#_Toc177037244)

[סעיף 4: תנאי סף ותנאים נוספים 5](#_Toc177037245)

[סעיף 5: אופן שיפוט ואישור הצעת המחקר 6](#_Toc177037246)

[סעיף 6: התמורה 7](#_Toc177037247)

[סעיף 7: הבהרות והנחיות כלליות 8](#_Toc177037248)

[סעיף 8: שאלות הבהרה 9](#_Toc177037249)

[סעיף 9: רשימת נספחים 10](#_Toc177037250)

[נספח א' 11](#_Toc177037251)

[נספח ב' 12](#_Toc177037252)

[נספח ג' 13](#_Toc177037253)

## רקע

משקי האנרגיה בעולם שורפים דלקים מתכלים בהספק ממוצע של כ- 20 טרה-וואט, מתוכם יצור החשמל הוא בהספק ממוצע של כ 5 טרה-וואט. התוצאה היא שיצור האנרגיה כיום מעלה לאטמוספירה כמויות אסטרונומיות של גז החממה CO2  והמשמעות היא פגיעה בהחזר ההכרחי של קרינה לחלל, והקרינה שנבלעת באטמוספירה גורמת להתחממות גלובלית מסוכנת. דה-קרבוניזציה של ייצור החשמל מחייבת שימוש במקורות אנרגיה מתחדשת (בעיקר שמש ורוח) ופתרונות אגירה תוך התמקדות בפתרונות אלקטרוכימיים. שימוש מאסיבי באנרגיה סולרית מצריך מערכות ענקיות (ברמה של מאות טרה-וואט – שעה ברמה העולמית) לאגירה והמרה של אנרגיה. האלקטרוכימיה המודרנית יכולה לספק את כל הפתרונות הדרושים הן לתחבורה חשמלית יעילה והן לאגירת אנרגיה בכל היקף, על ידי כלכלת מימן וסוללות נטענות הבנויות מהיסודות הנפוצים בטבע.

מטרת העל הינה פיתוח הטכנולוגיות המתקדמות והישימות ביותר לצבירה והמרה של אנרגיה – הסוללות הנטענות היעילות ביותר, המבוססות על יסודות נפוצים בטבע, המערכות היעילות ביותר לייצור מימן ותאי הדלק היעילים ביותר, כאשר בחינת היעילות כוללת גם עלות נמוכה, עמידות וזמינות חומרים.

## סעיף 1: הגופים הרשאים להגיש בקשות

רשאים להגיש הצעות (להלן - המציע או החוקר):

מוסדות המוכרים כמוסדות להשכלה גבוהה.

## סעיף 2: הנושאים להצעות מחקר, תקופת המחקר ומבנה ההגשה

במסגרת פנייה זו ניתן להגיש הצעות למחקרים מדעי יישומי.

**מחקר יישומי** - מחקר ניסויי או תיאורטי שמטרתו השגת ידע חדש או מימוש של ידע קיים המכוון בעיקר למטרה או לשימוש ספציפי (יובהר כי הטמעה של מחקר יישומי תעשה בהתאם לכל דין ובאישור הרגולטורים המתאימים). כל הצעה תכלול הסבר המפרט את חדשנותה ותרומת המחקר לקידום ידע חדש.

**המציעים יוכלו להגיש, במסגרת קול קורא זה, הצעות למחקרים בנושאים הבאים:**

1. **פיתוח חומרים וטכנולוגיות להמרה ואגירה של אנרגיה**
2. **הגדלת מוכנות טכנולוגית (TRL) לפיתוחים או התקנים כך שיתאימו לגמלון תעשייתי ויוכלו לשמש בסיס להקמת תעשיות אנרגיה**

**משך המחקר עד שלוש שנים**

**התקציב המקסימלי להצעת מחקר יהיה 256400 ₪ לשנה.** סה"כ התקציב המשוער לקול קורא זה הוא 1.539 מיליון שקלים בשנה הראשונה.

1. בשנה הראשונה ההצעות ייאספו על ידי אוניברסיטת בר אילן במייל ההגשות.
2. כל מוסד אקדמי רשאי להגיש סך הכול שתי הצעות (פר חוקר ראשי).
3. רצוי להגיש הצעות משותפות לשני חוקרים, רצוי משני מוסדות מחקר, שכן אנו מעוניינים לעודד שת"פ בין מוסדי. בהצעות הללו יהיה חוקר מגיש ראשי. החוקר המגיש יחתום על הנספחים לאחר אישור ההצעה. הניהול מדעי והכספי של המחקר יתבצעו דרך המוסד של החוקר המגיש.

**תכנית המחקר** (נספח א) תוגש בהתאם לדרישות הבאות:

* + - * שפה: תכנית המחקר על כל חלקיה תיכתב **באנגלית** בלבד.
      * פונט: Times New Roman בגודל: 11
      * מרווח שורות: 1.5
      * מספר עמודים מירבי: 10 (כולל איורים וגרפים, לוחות זמנים ותכנית עבודה), לא כולל בביבליוגרפיה.
      * פורמט קובץ הצרופה: PDF (לאחר מילוי הטופס יש לשמור בפורמט PDF)
      * נפח מירבי לצרופה: 2.5 מגה בייט.

|  |  |  |
| --- | --- | --- |
| **הנחיות לפרקי הצעת המחקר** | **Section** | **#** |
| תקציר עד 1500 תווים | **Abstract** | 1 |
| רקע מדעי והיתרון היחסי של המחקר המוצע על הידוע. | **Scientific background and state of the art** | 2 |
| מטרת המחקר ומטרות ספציפיות. | **Research objectives and specific aims** | 3 |
| תיאור מפורט של תכנית המחקר, כולל שיטות מרכזיות. | **Detailed description of the proposed research** | 4 |
| החשיבות, החדשנות והיתרונות של המחקר המוצע. | **Significance, innovation and potential benefits of the proposed research** | 5 |
| ישימות צפויה ופיתוח טכנולוגי עתידי. | **Applicability** | 6 |
| תיאור תכנית העבודה, גאנט ואבני דרך.  **יש לכלול תיאור מילולי של שלבי העבודה (של כל קבוצת מחקר). כל שלב יהיה תחום בזמן התחלה ובזמן סיום.**  תכנית העבודה תסוכם בתרשים של לוח זמנים (תרשים גאנט), בו נתונים השמות המקוצרים של השלבים, מועדי התחלה וסיום של כל שלב פרוסים על ציר זמן. | **Work plan and Gantt** | 7 |
| רשימת מאמרים רלוונטיים ביותר להצעת המחקר. **יש לסמן בכוכבית את חמשת המקורות הרלבנטיים ביותר לתכני המחקר ושאינם של מגישי הבקשה.** | **Bibliography** | 8 |

קורות חיים

* יש לצרף קורות חיים עבור כל אחד מהחוקרים הראשיים השותפים במחקר.
* מספר עמודים מקסימלי לקורות החיים של כל שותף להצעה: 2

## סעיף 3: היקף התקציב

סה"כ התקציב המשוער לקול קורא זה הוא 1.539 מיליון שקלים בשנה הראשונה.

מובהר כי היקף התקציב האמור לעיל הינו משוער, וכל הקצאה תקציבית בפועל כפופה לאישור הועדה המדעית של המכון וכן לאישור תקציב המכון על ידי משרד האנרגיה והתשתיות.

**עובדי תקן** - לא ישולם שכר לעובדי סגל אקדמי ומנהלי בגופים הזוכים.

**נסיעות לחו"ל** - ימומנו נסיעות לחו"ל לסטודנטים בלבד. עד שני סטודנטים למחקר. עלות המימון עד 2000 ₪ לסטודנט.

**ציוד בלתי מתכלה** ימומן לפי המפורט להלן:

1. ציוד ייעודי שמטרתו לשמש אך ורק לצורכי המחקר המסוים שאושר במסגרת הקול הקורא הנוכחי בלבד יוכל לקבל מימון של עד 100%, כפוף לאישור הועדה המדעית. כאשר מתבקש מימון מלא, על המציע לצרף להצעתו מכתב המפרט את הצורך בציוד הייעודי.
2. **בכל מקרה:**

* **ההוצאות או המימון המלא, תוכרנה רק עבור ציוד שנרכש באישור המכון לאחר תחילת ההסכם.**
* **המימון יוגבל לגובה של עד 25% במצטבר מעלות כלל הצעת המחקר.**
* **המכון יחליט בהתאם לשיקול דעתו האם לקבל את הבקשה. לא יאושרו רכישות בדיעבד.**

**תעריפי שכר** - הוצאות השכר השנתי, עבור צוות המחקר שאינו חבר סגל אקדמי ואינו מועסק במשרה מלאה וקבועה על פי תקנון המוסד, תוכרנה, בהתאם לפירוט להלן:

1. מלגאי מסטרנט: עד 60 אלף ₪
2. מלגאי דוקטורנט: עד 78 אלף ₪
3. מלגאי בתר דוקטורט: עד 96 אלף ₪
4. חוקר, מהנדס, טכנאי, לבורנט, עד 360 אלף ₪

יובהר כי הסכומים הנ"ל מתייחסים להיקף משרה מלאה בהיקף שנתי. היה והיקף העסקת

מי מצוות המחקר יהיה קטן מ- 100%, תוכר ההוצאה השנתית בחלק היחסי להיקף המשרה בו הוא מועסק.

לא ישולם שכר למזכירות/ עובדים אדמיניסטרטיביים.

**תקורה** - התקורה תהיה 7.5% ותכלול הוצאות עקיפות של המחקר, לרבות שירותי מזכירות, שירותי ראיית חשבון כולל הכנת דוחות כספיים, משאבי אנוש וחישובי משכורות (חשבוניות), תחזוקת חשבונות מחקר, ניהול המחקר (ניסוח הסכמי מחקר, משא ומתן על הסכמים, סקירת הצעות מחקר, ניהול הסכם שוטף, מידע על מקורות מימון), שימוש בספריות, גישה לשירותי מחשב, שימוש במתקני מחקר ומשרדים כולל תחזוקתם, הוצאות מים, אנרגיה ולוגיסטיקה.

לא יאושר תקציב בגין הוצאות אלה בנוסף לתקורה.

**מקורות מימון נוספים** – משרד האנרגיה החליט לוותר על הצגת מטשינג במחקרים הזוכים בקול קורא זה.

## סעיף 4: תנאי סף ותנאים נוספים

1. **תנאי סף מנהליים**

**מודגש כי בקשה אשר לא תעמוד בכל התנאים המפורטים בתנאי הסף ולא יצורפו אליה כל המסמכים, האישורים וההתחייבויות כמפורט להלן עלולה להיפסל על הסף:**

1. הצעות מחקר תוגשנה על ידי החוקרים הראשיים לרשויות המחקר שלהם לפי הדרישה המוסדית.
2. הבקשות תמוינה על ידי רשויות המחקר המוסדיות, כל מוסד רשאי להגיש שתי הצעות מחקר (שבהן החוקר הראשי הוא מהמוסד). ההצעות הנבחרות על ידי המוסדות תשלחנה לכתובת המייל: [energy.sustainability@biu.ac.il](mailto:energy.sustainability@biu.ac.il) **לא יאוחר מתאריך 9 למרץ 2025 שעה 12:00 בצהריים.**
3. תשובות תתפרסמנה עד ל 1 באפריל 2025. תחילת מחקר צפויה ל 1 במאי 2025.
4. הגשת טופס הצעה, המצורף כ**נספח א'** לקול הקורא, במועד, חתום על ידי מורשה החתימה של המציע והחוקר הראשי כמפורט בנספח ובצרוף כל המסמכים הדרושים.
5. **תנאי סף מקצועיים**
6. מגיש ההצעה עומד בתנאים המפורטים בסעיף 1 לקול קורא.
7. ההצעה עומדת באמור בסעיף 2 לקול קורא בנוגע לנושא המחקר, תקופתו והתקציב.
8. תוכנית המחקר במסגרת הצעת המחקר תבוצע ע"י המציע באמצעות חוקר אחד לפחות אשר יהיה אחראי על ביצוע המחקר (להלן- **החוקר הראשי)**.
9. **תנאים נוספים**

חוקר יכול להשתתף בהצעת מחקר אחת בלבד כחוקר ראשי ועוד הצעה אחת כחוקר משני. אין הגבלה למספר המשתתפים בכל הצעה. המיון הראשוני של ההצעות על ידי המוסד המגיש יבוצע לפי החוקר הראשי.

1. חתימה בראשי תיבות על כל מסמכי הקול קורא, הנספחים וקובץ שאלות ותשובות ההבהרה.
2. פירוט בדבר קניין רוחני קיים ושימוש בו לצורך המחקר. במידה והמציע כולל בהצעתו מידע, ידע ותוכן שהנן בעלי סודיות מסחרית או קניינית, על המציע לפעול להגן על הקניין הרוחני שלו בהתאם לייעוץ משפטי שיקבל.
3. אישורים ונספחים נוספים :
   * **במקרה של התאגדות מספר גופים** במסגרת הצעה זו, או קשירת הסכמים עם גופים אשר ישותפו על ידי המציע במתן שרותי מחקר, יש לצרף נוסח התחייבות לביצוע התקשרות בין המציע לבין הגופים המשתתפים במתן השרות עבור הליך זה.
   * המכון יתקשר מול גורם אחד בלבד – המציע, והוא יהיה אחראי בלעדי מול המכון למתן שרותי המחקר בכללותם.
   * רשות המחקר של מוסד זוכה תחתום על **תת חוזה בין מוסדי סטנדרטי** מול רשות המחקר של אוניברסיטת בר אילן והוא יהווה הסכם התקשרות.
   * הוראת קיזוז (המוגשת בשלב החתימה על הסכם ההתקשרות) על המוסד להגיש בנפרד בנוגע לכל הצעה והצעה.
   * יש להגיש הצעה חתומה עם כל הצרופות והנספחים בקובץ אחד כצרופה במייל.
4. הצעת המחקר והתוצרים העתידיים (הדוחות/המחקרים/סקרים/מצגות) ייכתבו **באנגלית**. הדו"חות יכללו:

תקציר מקוצר של עד עמוד אחד.

תקציר מורחב של 5 עמודים לפחות.

## סעיף 5: אופן שיפוט ואישור הצעת המחקר

בחירת ההצעות תעשה באופן הבא:

**שלב א' – בדיקת תנאי סף**

בדיקת עמידת ההצעות בתנאי סף מנהליים ומקצועיים כאמור בסעיף 4 לקול הקורא.

**שלב ב' – בדיקת איכות ההצעה**

בדיקת איכות ההצעה - ציון האיכות יהווה 100% מהציון הסופי. רק הצעה שתקבל לפחות 80% מציון האיכות תעבור לשלב הבא. אם אף הצעה לא תקבל ציון איכות מינימלי כנדרש, הועדת המדעית של המכון תהיה רשאית להעביר את ההצעה שקבלה את ציון האיכות הגבוה ביותר, לשלב הבא.

בדיקת איכות ההצעות תיעשה בהתאם לאמות המידה הבאות: (**ניקוד מרבי –100 נקודות**)

* + 1. איכות מדעית של הצעת המחקר ותוכנית העבודה -------------------- **(עד 60 נקודות)**  
       (ראו פרוט בנספח א'), לפי הפרוט:

1. סקר ספרות ואיכות כתיבת ההצעה ---------------------------- (עד 10 נקודות)
2. הגדרת מטרות העבודה-------------------------------------------- (עד 20 נקודות)
3. התאמת שיטות העבודה להשגת המטרות ------------------------ (עד 20 נקודות)
4. ניצול תשתיות המכון לביצוע המחקר----------------------------- (עד 10 נקודות)
   * 1. השכלה, מומחיות וניסיון רלוונטיים לביצוע המחקר ----------------- **(עד 20 נקודות)**
     2. חדשנות ותרומת המחקר לקידום ידע חדש---------------------------- (**עד 20 נקודות**)

יצוין כי המכון רשאי לדרוש שינויים מקצועיים ו/או תקציביים בהצעת המחקר בהתאם להמלצות הועדה המדעית.

**שלב ג' קביעת ההצעה הזוכה**

הועדה המדעית של המכון תבחר בהצעות שעמדו בכל תנאי הסף, לרבות ציון סף של 80, וקיבלו את ציון האיכות הגבוה ביותר, ותכריז עליהן כהצעות זוכות במסגרת התקציב שיעמוד לרשותה.

המכון שומר לעצמו את הזכות לבקש הבהרות ממגישי ההצעות בנוגע להצעות שהגישו. פניות למציעים ותשובותיהם יתועדו בכתב.

המכון שומר לעצמו את הזכות לפסול הצעה שהמציע לא ביצע בה התאמה מקצועית מהותית כנדרש על ידי המכון.

כל שינוי או תוספת שייעשו במסמכי הפנייה המצורפים בזה או כל הסתייגות לגביהם בין על ידי תוספת בגוף המסמכים ובין במכתב לוואי או בכל דרך אחרת, לא יובאו בחשבון בעת הדיון על ההצעה ואף עלולים לגרום לפסילתה.

**יודגש, כי התקשרות חוזית חתומה כדין על ידי הצדדים ועמידה בכל התנאים המפורטים במסמך זה הינם תנאי למימון המחקר.**

## סעיף 6: התמורה

התמורה שתינתן לזוכים תהיה על פי המפורט:

בכל שנה משנות ביצוע המחקר (עד שלוש שנים), בהתאם להצעת המחקר שאושרה ע"י הועדה המדעית, ישולמו לזוכה:  
50% מהסכום שאושר לאותה שנה, כמקדמה, שתינתן לאחר חתימת תת חוזה בין מוסדי בשנה הראשונה.

50% מהסכום שאושר לאותה שנה של המחקר, שיינתן לאחר הגשת הדו"ח המדעי של השנה הרלוונטית, בהתאם לתבנית הגשת דו"ח מדעי ולאחר בדיקתו ואישורו בוועדה המדעית וכפוף להצגת חשבוניות ודוח כספי על הסכום המבוקש באותה שנת תקציב לרבות המקדמה.

התמורה הכוללת שתינתן לזוכים לא תעלה על המפורט בסעיף 2 לכל תקופת המחקר.

## סעיף 7: הבהרות והנחיות כלליות

1. **הנחיות כלליות**
   1. המכון רשאי לבטל את הקול הקורא או חלקים ממנו, או לפרסם קול קורא חדש לפי החלטתו, ללא מתן הסברים למבקשים או לכל גורם אחר.
   2. אין במסמך זה בכדי לחייב את המכון להתקשר באיזה מן הנושאים המפורטים לעיל עם מי מהמציעים, שנענה או משתתף בהליך "הקול הקורא", לכל צורך שהוא.
   3. על החוקר הראשי לחתום על הצהרה בדבר העדר ניגוד עניינים (נספח ב' – לקול הקורא).
   4. המציע מתחייב להביא לידיעת המכון בכתב אם מתעורר מצב של חשש לניגוד עניינים בקשר למחקר שיבוצע עבור המכון וכן להימנע במשך כל תקופת ההסכם מלהיות במצב של חשש לניגוד עניינים.
   5. החוקר יתחייב להיות זמין למכון לשאלות ו/או דיון במשך תקופת המחקר ולתקופה של עד שנה לאחר הגשת הדו"ח המדעי הסופי.
   6. המכון שומר לעצמו את הזכות לפרסם הליך נוסף לבחירת נותני שירותים נוספים ו/או אחרים, גם בנושאים נשוא הליך זה, ואין בהליך זה כדי לכבול את ידיו של המכון לביצוע הליך נוסף בתוך תקופת ההתקשרות שנקבעה במפרט זה לרבות בהסכם.
   7. בעצם הגשת ההצעה מצהיר המציע, כי אין מניעה חוקית או חוזית לביצוע הצעת המחקר שהגיש, וכי המציע/הזוכה יבצע את המחקר בהתאם להוראות כל דין.
   8. המכון אינו מתחייב לבחור בהצעה כלשהי ויהיה רשאי לבטל את ההליך או לדחותו מסיבות תקציביות, ארגוניות או אחרות, לפי שיקול דעתו הבלעדי או לצאת בהליך חדש בכל עת משיקוליו שלו. למציעים אשר הגיש/ו הצעותיהם לא תהא כל זכות דרישה או תביעה לפיצוי או לתשלום אחר מכל סיבה שהיא, לרבות בקשר להכנת הצעתם או הגשתה.
   9. המכון יהיה רשאי שלא להתחשב כלל בהצעה שהיא בלתי סבירה מבחינת מהות ו/או איכות המחקר או בחינת תנאיה, או בשל חוסר התייחסות מפורטת לסעיף מסעיפי ההליך או נספחיו.
   10. המציע הזוכה אינו רשאי להמחות (להעביר) לזולת את זכויותיו או חובותיו לפי תנאי מכרז זה, כולן או חלקן, וכן לא רשאי להעביר את ביצוע ההסכם, כולו או חלקו – ללא הסכמה בכתב ומראש של המשרד.
   11. המכון לא יהא אחראי ולא יחויב ולא יישא בשום עלות ו/או הוצאה שתיגרם למציע עקב ו/או כתוצאה מפנייתו במענה לקול קורא זה. יובהר, כי המציע בלבד יישא בעלות הכנת הצעתו.
2. **פרסום ושקיפות**
3. המכון שומר על זכותו לפרסם את המחקר לרבות כל הקשור אליו ותוצרי הידע הנובעים מהמחקר. המכון ישתף את המציע טרם הפרסום בכדי למנוע פגיעה בזכויות קניין רוחני של המציע.
4. מוסד המחקר והחוקר רשאים לפרסם את תוצאות המחקר לפי התנאים הקבועים בסעיף 2.7 להוראות תכ"ם 7.10.4.
5. בכל דו"ח, הצגה ו/או פרסום מדעי של המחקר שייעשה על ידי החוקר או מי מטעמו יצוין כי המחקר נעשה במימון המכון.
6. משרד האנרגיה יהיה רשאי לפרסם את ממצאי המחקרים שבוצעו במסגרת המכון בכל דרך שתראה לו, ובלבד שבמסגרת הפרסום יאוזכר שמם של החוקר והמכון הלאומי לאגירת אנרגיה. המשרד ישתף את המציע טרם הפרסום בכדי למנוע פגיעה בזכויות קניין רוחני של המציע.
7. **קניין רוחני**

בהתאם להחלטת ממשלה 2575 (חכ/122) מיום 23.9.2004 מוסכם כי כל תוצרי הידע, לרבות זכויות קניין רוחני שיתקבלו כתוצאה מביצועו של מחקר נשוא הסכם זה או אגב ביצועו, ובלבד שהחוקר אינו עובד מדינה ו/או במוסד שאינו ממשלתי ו/או אינו תאגיד בריאות, יהיו בבעלות המציע הזוכה.

המציע הזוכה יהיה זכאי לרשום כל זכות קניין רוחני לרבות זכויות פטנט, במדינת ישראל או בחו"ל, על חשבונו, על שמו או על שם תאגיד אחר שבבעלותו המלאה, או על שם תאגיד המופקד על ניהול הקניין הרוחני של המציע הזוכה, לבד או בשותפות עם גוף אחר שייקבעו המציע הזוכה או תאגיד כאמור.

רישום הזכויות כאמור יהיה בדרך המעגנת את האמור בהחלטת הממשלה המוזכרת בסעיף זה, האמור כפוף לתנאים הבאים:

1. המציע הזוכה יבטיח כי הזכויות בתוצרי הידע שייווצרו, העברתם לאחר ומתן רישיונות שימוש ייעשו באופן שיקדם את הידע וינצל אותו לקידום יישומו בטכנולוגיה.
2. למכון תשמר הזכות לפרסם את כל תוצרי הידע הנובעים מן המחקר באופן שימנע כל האפשר פגיעה בהליך ההגנה המסחרית על הידע.
3. **דיווח**
4. מציע שהצעתו זכתה ומחקרו מתפרס על פני יותר משנה אחת יהיה חייב בהגשת דוח ביניים מדעי בסוף כל שנת מחקר שאינה השנה האחרונה.
5. מציע שהצעתו זכתה יחויב להגיש עד ארבעה חודשים מסיום המחקר דוח מדעי מסכם כולל קבצי בסיסי הנתונים מכל סוג, ודו"ח כספי חתום (תקציב מול ביצוע) על ידי רואה חשבון או סמנכ"ל כספים.
6. על התוצרים של המחקר (דוחות ביניים/דוחות סופיים/מצגות/נספחים) להיכתב בשפה העברית או האנגלית. התוצרים העתידים יכללו: תקציר מקוצר של עד עמוד ובנוסף תקציר מורחב של 5 עמודים לפחות.
7. חשבון סופי ודו"ח כספי (תקציב מול ביצוע) יוגשו כשהם מאושרים על ידי רואה חשבון או סמנכ"ל כספים של המוסד הזוכה.
8. הגשת הדיווחים המדעיים בזמן ואישור הועדה המדעית של המכון לביצוע המחקר על פי ההצעה שהוגשה וההסכם, הם תנאי לקבלת תמורה עבור ביצוע המחקר.
9. **אופן הגשת הצעות המחקר**

יש להגיש הצעות מחקר רק באמצעות טופס ההגשההמסומן כנספח א' לקול קורא חתום.

לאחר מיון פנימי בכל מוסד, שתי ההצעות הנבחרות בצירוף כל המסמכים והנספחים המפורטים בסעיף 4 יש לשלוח בצרופה אחת לכתובת הדואר האלקטרוני: [energy.sustainability@biu.ac.il](mailto:energy.sustainability@biu.ac.il)  
**כללי**

יש להקפיד למלא את כל הפרקים בטופס, כמו כן אין לדלג על שדות למילוי בטופס.   
אורך הפרקים בהצעה מובהר בנספח א'. קיצור וענייניות יתרמו להליך בדיקת ההצעה.

## סעיף 8: שאלות הבהרה

שאלות ובירורים יש להעביר בדואר אלקטרוני לכתובת energy.sustainability@biu.ac.il עד 10.01.2025 בשעה 12:00. **שאלות שיתקבלו לאחר מועד זה לא ייענו, פניות טלפוניות לא תיענינה.**

מובהר כי התשובות לשאלות מהוות חלק בלתי נפרד ממסמכי הקול הקורא, מחייבות את כלל המציעים ובמקרה של סתירה בינם לבין מסמכי המכרז, יגברו התשובות.

**מובהר כי כלל השאלות והתשובות תתפרסמנה במלואן (ללא פרטים מזהים).**

בשאלות ההבהרה יש לציין את הסעיף הספציפי אליו מתייחסת השאלה.

המכון רשאי, להכניס שינויים ותיקונים (שיפורסמו בקובץ תשובות לשאלות ההבהרה) במסמכי הקול הקורא עד למועד האחרון להגשה. השינויים והתיקונים, כאמור, יהוו חלק בלתי נפרד מתנאי הקול הקורא.

## 

## סעיף 9: רשימת נספחים

נספח א' - טופס הצעה

נספח ב' - התחייבות ותצהיר החוקר

נספח ג' - נוסח הוראת קיזוז (לביצוע)

**RESEARCH PROPOSAL (נספח א)**

**Title**: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Project coordinator**: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| 1. Abstract |
|  |
| 1. Scientific background and state of the art |
|  |
| 1. Research objectives and specific aims |
|  |
| 1. Detailed description of the proposed research |
|  |
| 1. Significance, innovation and potential benefits of the proposed research |
|  |
| 1. Applicability |
|  |
| 1. Work plan and Gantt |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  | | --- | --- | --- | --- | --- | --- | --- | --- | | # | Task | 6 | 12 | 18 | 24 | 30 | 36 | | 1 |  |  |  |  |  |  |  | | 2 |  |  |  |  |  |  |  | | 3 |  |  |  |  |  |  |  | | 4 |  |  |  |  |  |  |  | | 5 |  |  |  |  |  |  |  | | 6 |  |  |  |  |  |  |  | | |
| 1. Bibliography |
|  |